CELEX: 62006CB0200
Language: da
Date: 2008-10-06 00:00:00
Title: Sag C-200/06: Domstolens kendelse (Sjette Afdeling) af 6. oktober 2008 — Raffinerie Tirlemontoise SA mod Bureau d'intervention et de restitution belge (BIRB) (anmodning om præjudiciel afgørelse fra Tribunal de première instance de Bruxelles (Belgien)) (Procesreglementets artikel 104, stk. 3 — sukker — produktionsafgift — gennemførelsesbestemmelser til kvoteordningen — hensyntagen til de sukkermængder, der er indeholdt i forarbejdede produkter — fastsættelse af det overskud, der kan udføres — fastsættelse af det gennemsnitlige tab)

6.12.2008   
            
            
               DA
            
            
               Den Europæiske Unions Tidende
            
            
               C 313/9
            
         Domstolens kendelse (Sjette Afdeling) af 6. oktober 2008 — Raffinerie Tirlemontoise SA mod Bureau d'intervention et de restitution belge (BIRB) (anmodning om præjudiciel afgørelse fra Tribunal de première instance de Bruxelles (Belgien))
   (Sag C-200/06) (1)
   
   (Procesreglementets artikel 104, stk. 3 - sukker - produktionsafgift - gennemførelsesbestemmelser til kvoteordningen - hensyntagen til de sukkermængder, der er indeholdt i forarbejdede produkter - fastsættelse af det overskud, der kan udføres - fastsættelse af det gennemsnitlige tab)
   (2008/C 313/14)
   Processprog: fransk
   Den forelæggende ret
   Tribunal de première instance de Bruxelles
   Parter i hovedsagen
   
      Sagsøger: Raffinerie Tirlemontoise SA
   
      Sagsøgt: Bureau d'intervention et de restitution belge (BIRB)
   Sagens genstand
   Anmodning om præjudiciel afgørelse — Tribunal de première instance de Bruxelles — fortolkning af artikel 15 i Rådets forordning (EF) nr. 1260/2001 af 19. juni 2001 om den fælles markedsordning for sukker (EFT L 178, s. 1) — gyldigheden af Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker (EFT L 50, s. 40) — gyldigheden af Kommissionens forordning (EF) nr. 1775/2004 af 14. oktober 2004 om fastsættelse for produktionsåret 2003/04 af produktionsafgifterne i sukkersektoren (EFT L 316, s. 64), Kommissionens forordning (EF) nr. 1762/2003 af 7. oktober 2003 om fastsættelse for produktionsåret 2002/03 af produktionsafgifterne for sukker (EFT L 254, s. 4), Kommissionens forordning (EF) nr. 1837/2002 af 15. oktober 2002 om fastsættelse for produktionsåret 2001/02 af produktionsafgifterne og koefficienten for tillægsafgiften for sukker (EFT L 278, s. 13), Kommissionens forordning (EF) nr. 1993/2001 af 11. oktober 2001 om fastsættelse for produktionsåret 2000/01 af produktionsafgifterne for sukker (EFT L 271, s. 15), og af Kommissionens forordning (EF) nr. 2267/2000 af 12. oktober 2000 om fastsættelse for produktionsåret 1999/2000 af produktionsafgifterne og koefficienten for beregning af tillægsafgiften for sukker (EFT L 259, s. 29) — beregningsmetode, som anvendes til at vurdere det samlede tab, der skal finansieres gennem produktionsafgiften — hensyntagen til de samlede udførte sukkermængder ved fastlæggelsen af den mængde, som kan udføres, og kun til de mængder, der har givet anledning til betaling af eksportrestitution, ved fastlæggelsen af det gennemsnitlige tab pr. ton sukker.
   Konklusion
   
               1)
            
            
               I henhold til artikel 15, stk. 1, litra c), i Rådets forordning (EF) nr. 1260/2001 af 19. juni 2001 om den fælles markedsordning for sukker omfatter det overskud, der kan udføres, de af denne artikel omfattede sukkermængder, der er indeholdt i forarbejdede produkter, som er udført uden at der er betalt restitutioner.
               Forordningens artikel 15, stk. 1, litra d), skal fortolkes således, at alle udførte produktmængder, som er omfattet af denne artikel, skal medregnes ved fastsættelsen af det gennemsnitlige tab pr. ton sukker, uanset om der er betalt restitutioner eller ej.
               Gennemgangen af artikel 6, stk. 4 og 5, i Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker, i givet fald som ændret ved Kommissionens forordning (EF) nr. 1140/2003 af 27. juni 2003 og Kommissionens forordning (EF) nr. 38/2004 af 9. januar 2004, har intet frembragt, der kan rejse tvivl om gyldigheden heraf.
            
         
               2)
            
            
               Gennemgangen af Kommissionens forordning (EF) nr. 2267/2000 af 12. oktober 2000 om fastsættelse for produktionsåret 1999/2000 af produktionsafgifterne og koefficienten for beregning af tillægsafgiften for sukker, Kommissionens forordning (EF) nr. 1993/2001 af 11. oktober 2001 om fastsættelse for produktionsåret 2000/01 af produktionsafgifterne for sukker og Kommissionens forordning (EF) nr. 1837/2002 af 15. oktober 2002 om fastsættelse for produktionsåret 2001/02 af produktionsafgifterne og koefficienten for tillægsafgiften for sukker har intet frembragt, der kan rejse tvivl om gyldigheden heraf.
               Kommissionens forordning (EF) nr. 1762/2003 af 7. oktober 2003 om fastsættelse for produktionsåret 2002/03 af produktionsafgifterne for sukker og Kommissionens forordning (EF) nr. 1775/2004 af 14. oktober 2004 om fastsættelse for produktionsåret 2003/04 af produktionsafgifterne i sukkersektoren er ugyldige.
            
         
      (1)  EUT C 165 af 15.7.2006.